Operasjon «Peking»

**Operasjon Peking** (eller **Pekingplanen**) var en polsk marineoperasjon som ble innledet 29. august 1939 kort før utbruddet av annen verdenskrig. 

Målet for operasjonen var å få flyttet større polske krigsfartøyer til havner i Storbritannia, idet polakkene skjønte at en tysk invasjon kunne være umiddelbart forestående, og de visste at tyskerne hadde overlegne krigsfartøyer i Østersjøen. Fra Storbritannia kunne så de polske skipene delta i krigføringen mot Tyskland under annen verdenskrig.

Det ble overflyttet tre jagere:
**ORP Burza*
**[[ORP Błyskawica]]*
**[[ORP Grom (1937)|ORP Grom]]*

## Strategisk situasjon
Kort før angrepet, som fulgte den 1. september 1939, var styrkeforholdene i Østersjøen slik:

### [[Kriegsmarine|Deutsche Kriegsmarine]] <small>(aktive krigsskip i Østersjøen)</small>
* 2 linjeskip (*[[SMS Schleswig-Holstein|Schleswig-Holstein]], [[SMS Schlesien|Schlesien]]*)
* 3 lette kryssere (*[[Nürnberg (skip, 1934)|Nürnberg]]*, *[[Köln (skip, 1928)|Köln]]* og *[[Leipzig (skip, 1931)|Leipzig]]*)
* 10 jagere (*Z 1 Leberecht Maass*, *[[Z 2 Georg Thiele]]*, *Z 4 Richard Beitzen*, *Z 8 Bruno Heinemann*, *Z 9 Wolfgang Zenker*, *Z 10 Hans Lody*, *Z 11 Bernd von Arnim*, *Z 14 Friedrich Ihn*, *Z 15 Erich Steinbrinck* og *Z 16 Friedrich Eckoldt*)
* 4 forsyningsskip
* 30 minesveipere
* 10 undervannsbåter
* diverse U-Jäger

### [[Polens forsvar|Den polske marine]]
* 4 jagere (*ORP Wicher*, *ORP Burza*, *[[ORP Błyskawica]]* og *[[ORP Grom (1937)|ORP Grom]]*)
* 1 tung minelegger (*ORP Gryf*)
* 5 undervannsbåter (*[[ORP Orzeł (85A)|ORP Orzeł]]*, *ORP Ryś*, *ORP Sęp*, *ORP Wilk* og *ORP Żbik*)
* 2 kanonbåter (*ORP Komendant Piłsudski* og *ORP Generał Haller*)
* 6 minesveipere (*ORP Czajka*, *ORP Rybitwa*, *ORP Mewa*, *ORP Czapla*, *ORP Jaskółka* og *ORP Żuraw*)
* flere mindre enheter

De tre jagerne *ORP Burza*, *ORP Błyskawica* og *ORP Grom*, som sammen utgjorde en sjødivisjon (polsk: *Dywizjon Kontrtorpedowców*), skulle seile til britiske havner, idet den polske overkommando erkjente at den tyske overlegenhet gjorde dem sjanseløse i Østersjøen. Med rette regnet de med at den tyske Kriegsmarine og det tyske Luftwaffe raskt kunne gjøre gjennomfart gjennom de svenske og danske farvann ut av Østersjøen umulig, slik at flyttingen måtte finne sted før det kom til krig.

## Forløp
General Adrian Carton de Wiart ledet i august 1939 den britiske militærmisjonen i Warszawa (Polen og Storbritannia inngikk en forsvarsallianse 25. august) og der ga han råd til marskalk Edward Rydz-Śmigły om hvordan de burde forberede seg på et tysk angrep. Carton de Wiart mente den polske militære ledelsen anla en farlig taktikk overfor de teknisk overlegne tyske styrkene. Han klarte ikke å overbevise den polske ledelsen om at de polske styrkene burde trenges lenger unna grensen, helst bak Wisła. Carton de Wiart fikk overbevist den polske overkommandoen om å sende deler av den polske marinen ut av Østersjøen for ikke å bli innestengt (Operasjon «Peking»).

Den 25. august 1939 undertegnet Polen og Storbritannia en gjensidig bistandspakt. En dag etter bekreftet kommandanten for den polske marine, konteradmiral Józef Unrug, ordren til iverksettelse av *Pekingplanen*. Ordren gikk forseglet til kommandantene på de tre angjeldende jagerne.

Den 29. august kl. 12.55 fikk de tre jagerne signalet «Peking, Peking, Peking» fra den polske øverstkommanderende, marskalk Edward Rydz-Śmigły. Forseglingene på *Plan Peking*-ordren ble brutt og kommandantene Włodzimierz Kodrębski (*ORP Błyskawica*), Stanisław Nahorski (*ORP Burza*) og Włodzimierz Hulewicz (*ORP Grom*) ble kjent med sine oppdrag. Divisjonens øverstkommanderende var Roman Stankiewicz.

Skipene stakk til sjøs kl. 14.15, krysset Østersjøen uten problemer og nådde Öresund ved midnattstider. Underveis møtte de den tyske lette krysser *[[Königsberg (skip, 1927)|Königsberg]]* (som på dette tidspunktet var et skoleskip) og dessuten en jager. Ettersom det ikke var krig, kom det ikke til stridshandlinger. Neste dag seilte de tre skipene gjennom Kattegat og kom inn i Skagerrak. I løpet av 31. august observerte tyske ''Seeaufklärer-''fly de polske jagerne. Skipene endret kurs mot Norge, for så etter mørkets frembrudd å vende tilbake til ønsket kurs.

Ca. kl. 09.45 den 1. september fikk de informasjon om det tyske angrepet på fedrelandet. Henimot kl. 13.00 traff skipene de britiske jagere HMS *Wanderer* og HMS *Wallace*, og tok om bord en forbindelsesoffiser. Kl. 17.37 anløp den polske marineenheten inn til Edinburgh i Skottland.

## Følger
*Operation Peking* var først svært omstridt i Polen, for dermed ble de aller mest slagkraftige polske marineenhetene trukket ut før kampene i det hele tatt begynte. Skjebnen til de gjenværende større enhetene *ORP Wicher* og *ORP Gryf*, som ble senket før tre dager var omme, viser at *Plan Peking* var en rimelig beslutning. Vel var det mulig også for de etterlatte enhetene å bite fra seg mot de store tyske krigsmarieneenhetene, men overmakten ble snart for knusende. Selv om polakkene eventuelt skulle ha klart seg meget bra i Østersjøen, ville det ikke ha endret at det dreide seg om en landinvasjon, og at hendelse til havs var uten relevans. Skipene måtte uansett ha forsøkt å flykte, og dette ville da ikke ha lyktes.

De tyske lette krysserne som var ment å angripe de polske jagerne, fant ikke sine mål, og ble dermed også midlertidig indirekte nøytralisert i krigsstøttesammenheng. *Plan Peking* sikret de allierte verdifulle enheter med deres egne offiserer og mannskaper; disse polske styrkene ville utrette mer enn de ville ha klart ved å forbli i Østersjøen.

*ORP Błyskawica* og *ORP Burza* klarte seg gjennom krigen og kunne vende tilbake til Polen etterpå. *ORP Grom* gikk tapt den 4. mai 1940 under den pågående tyske invasjonen av Norge.

## Litteratur
* Jerzy Pertek: *Wielkie dni małej floty* (Great days of the small fleet), Wyd. Poznańskie, Poznań 1976, , 
* Adrian Carton De Wiart: *Happy Odyssey*, Jonathan Cape, London, 1950
*M.J. Whitley: *Zerstörer im Zweiten Weltkrieg*, Motorbuchverlag, Stuttgart, 2. Auflage 1997, ISBN 3-613-01426-2

## Referanser